Praefati o. 
1. Ortura est hocce opusculum dum elaborarem ,Nomen- 
clatorem botanicum“ jamdudum publice indicatum , quo 
omnium nomin um botanicorum literaturam et usum apud 
varios auctores exponere conatus sum. 
2. Ad superandam literaturae semper progredientis molem 
necessarium fuit ut concluderem cum temporis spatio fixo, 
et quidem cum fine anni 1858. Omnia quae ad hunc ter- 
minum apparuerunt opera, quae examinandi mihi facultas 
contigit, summa diligentia perscrutatus sum et Synonyma 
permulta, Auctoribus recentioribus neglecta, inveni, quae in 
conspectu systematico, ad meum proprium usum cum observa- 
tionibus Auctorum schemati Endlicheriano adaptato, contuli, 
quem conspectum aliis quoque commodum puto, et tarde 
(! ex pluribus rationibus) publice offero. 
3. Conspectus meus non solum Synonyma ex designatione 
multiplice ejusdem rei orta indicat, sed etiam nomina ut ab 
Auctore generis vel sectionis scripta sunt primo loco proponit, 
adjectis omnibus correctionibus et emendationibus , nec non 
mutationibus in pejus, quia multis casibus non dijudicari 
potest, num mutationes consulto factae an e lapsu calami 
vel typographico ortae sint. 
4. Quare opus meum minime systema novum proferre 
destinatum est, sed synonymiae modo systematicae denomina- 
tionem postulat. 
